b'\n_START_ARTICLE_\nD\xc5\xbeonki\n_START_PARAGRAPH_\nD\xc5\xbeonki on lamedap\xc3\xb5hjaline, madala keskosaga pukspriidita rannas\xc3\xb5idu- ja j\xc3\xb5epurjelaev Kagu-Aasias ja Indoneesias. Pikkus on harilikult kuni 60 meetrit, kandev\xc3\xb5ime umbes 600 tonni. Purjeka sisemus oli juba keskajal jaotatud veetihedate vaheseintega ruumideks. Enamasti 2\xe2\x80\x933 mastis on nelinurksed horisontaalsete tugevusliistudega pilliroost v\xc3\xb5i niinest punutud rasked purjed. Viimastel aastak\xc3\xbcmnetel on paljudel d\xc5\xbeonkidel mootor. Vaikse ilmaga kasutatakse  aere. Laeva v\xc3\xb6\xc3\xb6riparrastele olid maalitud silmad.'